**Kriteriji odabira i način izračuna ocjene ponuda**

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 80 %
* kvaliteta- specifično iskustvo stručnjaka – 20 %.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

# **Izračun bodova za cjenovni kriterij**

Ponudi s najnižom cijenom dodjeljuje se maksimalnih 80 bodova.

Izračun bodova za cjenovni kriterij za pojedinačnu ponudu (PC):

**PC = Cnajniža / Cponude x 80**

pri čemu je:

Cnajniža – najniža cijena od svih valjanih ponuda

Cponude – cijena valjane ponude koja se boduje

80 – ponder cjenovnog kriterija

# **2. Izračun bodova za kriterij kvalitete (specifično iskustvo stručnjaka)**

Kriterij kvalitete odnosi se na specifično iskustvo ključnog stručnjaka – voditelja projekta, kojeg ponuditelj mora staviti na raspolaganje za izvršenje usluge.

Uzimajući u obzir da je naručitelj tijelo nadležno za upravljanje, uključujući i promociju te komunikaciju o Programu za ribarstvo i akvakulturu Republike Hrvatske za programsko razdoblje 2021.-2027., a u svrhu osiguranja kvalitetnog i uspješnog izvršenja usluge, važno je da ponuditelj raspolaže s ključnim stručnjakom – voditeljem projekta koji ima specifično iskustvo vezano uz predmet nabave.

Pod specifičnim iskustvom podrazumijeva se angažman na poslovima izrade komunikacijskih i/ili marketinških planova i/ili komunikacijskih i/ili marketinških strategija.

Maksimalni broj bodova po ovom kriteriju je 20.

Bodovi za kriterij kvalitete ponuda (PK) se izračunavaju kako slijedi:

|  |  |  |  |
| --- | --- | --- | --- |
| **2. SPECIFIČNO ISKUSTVO KLJUČNOG STRUČNJAKA – VODITELJA PROJEKTA** | | | |
| **Kriterij** | **Broj projekata/ugovora** | **Bodovi** | **Najveći mogući broj bodova** |
| * 1. Broj projekata/ugovora izvršenih za uslugu izrade komunikacijskih i/ili marketinških planova i/ili komunikacijskih i/ili marketinških strategija | 2-3 | 5 | 20 |
| 4-5 | 10 |
| ≥6 | 20 |

**U svrhu dokazivanja specifičnog iskustva predloženog stručnjaka, ponuditelj je dužan u ponudi dostaviti** **izjavu iz Priloga VI.**

**Ukoliko ista nije dostavljena ili iz nje nije razvidno traženo specifično iskustvo za stručnjaka, Naručitelj neće dodijeliti bodove za tog stručnjaka po propisanom nefinancijskom kriteriju.**

U cilju kvalitetnog i ispravnog bodovanja specifičnog iskustva ključnog stručnjaka, Naručitelj zadržava pravo kod kontakta (sukladno GDPR-u) u *Prilogu VI*provjeriti istinitost navoda ili zatražiti pojašnjenje navoda ako su isti nejasni (primjerice podatke o nazivu/opisu projekta/ugovora).

# **Odabir ponude**

Najbolja ponuda je ona koja je ostvari najveći ukupni zbroj bodova (E) za cjenovni kriterij (Pc) i bodova za kriterij kvalitete - specifično iskustvo ključnog stručnjaka (Pk).

**E = PC + PK**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.